28. oktoober

28. oktoober on Gregoriuse kalendri 301. (liigaastal 302.) päev. Juliuse kalendri järgi 15. oktoober (1901–2099).

Sündmused

Eestis 
 1869 – asutati Viljandi laulu- ja mänguselts "Koit".
 1925 – Trammiliiklus Tallinnas: Tallinnas anti Narva maanteel käiku esimene elektritrammiliin. 
 1928 – asutati Vaida põllumeeste kogu.
 1933 – registreeriti Eesti Vabadussõjalaste Liit.
 1944 – Tallinnas jätkas tööd Eesti Raadio.
 1951 – tööd alustas Ahtme soojuselektrijaama esimene generaator.
 1968 – algasid Tallinna II üliõpilaspäevad. Koguneti Toompeal Lossi platsile, liiguti rongkäigus läbi vanalinna. Oli teatava alltekstiga ja kahemõttelisi loosungeid. Miiting peeti Komsomoli-nimelisel staadionil. ELKNÜ Keskkomitee esimesel sekretäril Rein Pollimanil ei lastud kõnet pidada ning üliõpilased loopisid teda tõrvikutega. Pärast miitingut üritas rühm noorukeid Kingissepa tänaval ümber lükata liinibussi, peatas autosid ning saatis korda veel rea huligaanseid tegusid. Kaks üliõpilast arreteeriti miilitsa poolt. Ülejäänud rahvahulk kogunes miilitsahoone juurde nende vabastamist nõudma.
 1980 – 40 eesti haritlast saatsid ajalehtede Rahva Hääl, Sovetskaja Estonija ja Pravda toimetustele "Avaliku kirja Eesti NSV-st" ehk 40 kirja.

Maailmas 

 1237 – esimest korda on mainitud Berliini sõsarlinna Cöllni. Seda loetakse Berliini sünnipäevaks.
 1492 – Kolumbus randus saarel, millele ta pani nimeks Isla Juana. Tänapäeval on saar tuntud Kuubana.
 1533 – abiellusid Prantsuse troonipärija Henri II ja Caterina de' Medici. Mõlemad olid 14-aastased.
 1628 – hugenottide alistumisega lõppes La Rochelle'i piiramine.
 1636 – Cambridge'is asutati Harvardi ülikool. Ülikool sai nime oma esimese metseeni John Harvardi järgi.
 1835 – 31 maoori pealikku allkirjastasid Waitangis Uus-Meremaa iseseisvusdeklaratsiooni.
 1836 – Põhja-Peruu ja Lõuna-Peruu vabariigid ning Boliivia moodustasid Peruu-Boliivia Konföderatsiooni.
 1886 – avati Vabadussammas New Yorgis.
 1918 – Tšehhoslovakkia iseseisvus.
 1922 – Itaalia kuningas Viktor Emanuel III jättis riigis eriolukorra välja kuulutamata. Valitsusjuht Luigi Facta soovis välja kuulutada eriolukorra, et astuda vastu fašistide marsile Rooma.
 1939 – Soome valitsus otsustas konfiskeerida elanike kohvitagavarad.
 1940 – Teine maailmasõda: Itaalia tungis Kreekasse.
 1970 – rakettautoga Blue Flame püstitati kiirusrekord 1065,8 km/h.
 1981 – asutati USA heavy metal'i ansambel Metallica.
 2005 – Plessetski kosmodroomilt viidi orbiidile Iraani esimene tehiskaaslane Sinah-1.

Sündinud 

 1759 – Georges Danton, prantsuse revolutsionäär
 1851 – Alexander von Bunge, vene zooloog ja polaaruurija
 1930 – Bernie Ecclestone, Vormel 1 juhtfiguur
 1932 – Spyros Kyprianou, Küprose president 1977–1988
 1933 – Garrincha, brasiilia jalgpallur
 1940 – Pärt Lias, eesti kirjandusteadlane
 1949 – Bruce Jenner, USA kergejõustiklane
 1955 – Bill Gates, USA ettevõtja
 1961 – Aino Lepik von Wirén, Eesti jurist, riigitegelane ja diplomaat
 1963 – Eros Ramazzotti, itaalia laulja
 1967 – Julia Roberts, ameerika filminäitleja
 1974 – Joaquin Phoenix, USA filminäitleja
 1981 – Milan Baroš, tšehhi jalgpallur

Surnud 

 1412 – Margrete I, Taani ja Norra kuninganna
 1704 – John Locke, inglise filosoof
 1880 – Edouard Séguin, prantsuse arst ja õpetaja; vaimupuudepedagoogika rajaja
 1963 – Mart Saar, eesti helilooja ja organist
 1990 – Aleksandra Tšudina, Nõukogude Liidu kergejõustiklane ja võrkpallur
 1993 – Peeter Lilje, eesti dirigent
 1993 – Juri Lotman, semiootik, kirjandusteadlane ja kultuuriloolane
 2000 – Aare Laanemets, eesti näitleja ja lavastaja
 2022 – Jerry Lee Lewis, Ameerika Ühendriikide laulja ja pianist

Pühad 
 Simunapäev
 Ohi päev Kreekas

Ilmarekordid 
 ...

Viited 

Oktoober 28